Diari Oficial de la Generalitat Valenciana


Sumari del DOGV 8719, del 17-01-2020 (2020/353)

ACORD de 20 de desembre de 2019, del Consell, de declaració d'ocupació urgent dels béns i drets subjectes a l'expedient S-432/F1A d'expropiació forçosa del projecte «Condicionament del traçat i reforç del ferm de la carretera CV-324 de Petrés a A-7. Tram: Petrés-A-7. Fase 1: Glorieta Camí vell de Teruel. TM Sagunt».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8719

Data del DOGV
:   17-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/353


Data del document
:   20-12-2019

Organisme emissor
:   Presidència de la Generalitat

Tipus de document
:   Acord

ACORD de 20 de desembre de 2019, del Consell, de declaració d'ocupació urgent dels béns i drets subjectes a l'expedient S-432/F1A d'expropiació forçosa del projecte «Condicionament del traçat i reforç del ferm de la carretera CV-324 de Petrés a A-7. Tram: Petrés-A-7. Fase 1: Glorieta Camí vell de Teruel. TM Sagunt». [2020/353]  
Antecedents de fet  
  
Primer. Mitjançant el Decret de la Presidència de la Diputació de València número 5199, de 7 de juny de 2018, es va prendre en consideració el projecte de «Condicionament de traçat i reforç del ferm de la carretera CV-324 de Petrés a A-7. Tram: Petrés-A-7. Fase 1: Glorieta Camí Vell de Teruel. TM Sagunt» (S-432/F1A).  
  
L'esmentat projecte va ser sotmés al tràmit d'informació pública en el Butlletí Oficial de la Província número 117, de 19 de juny de 2018, sense que es presentara cap al·legació i es va considerar aprovat definitivament.  
Segon. Consta la formalització de l'acta de replanteig del projecte, on consta la viabilitat d'aquest en els terrenys a expropiar.  
Tercer. La relació concreta i individualitzada dels béns i drets objecte d'expropiació es va aprovar inicialment mitjançant el Decret número 6057, de 22 de maig de 2019, del diputat delegat de l'Àrea de Carreteres i Infraestructures de la Diputació de València, i va ser sotmesa a informació pública durant el termini reglamentari a través d'un anunci publicat en el Butlletí Oficial de la Província número 107, de 5 de juny de 2019, en el Boletín Oficial del Estado núm. 132, de 3 de juny de 2019, en els diaris Levante i Las Provincias, de data 10 de juny de 2019, i en el tauler d'anuncis de l'Ajuntament de Sagunt. Així mateix es va dur a terme la notificació individualitzada a totes les persones interessades, en compliment del que estableixen els articles 18 a 21 de la Llei d'expropiació forçosa, els articles 17 i 18 del seu Reglament i l'article 83 de la Llei 39/2015, d'1 d'octubre, del procediment administratiu comú de les administracions públiques.  
Al llarg del tràmit d'exposició pública es van presentar al·legacions per part del propietari de les parcel·les núm. d'ordre 1 i 15, que van ser resoltes pels decrets del diputat delegat de l'Àrea d'Infraestructures núm. 11195 i 11883, de data 3 i 7 d'octubre de 2019, respectivament.  
  
Així mateix, mitjançant el decret del president de la Diputació de València núm. 10352, de 12 de setembre de 2019, s'ha procedit a la desafectació de l'expedient d'expropiació de la parcel·la núm. d'ordre 6 per tindre la condició de domini públic hidràulic.  
Quart. Mitjançant el Decret núm. 11509, de 10 d'octubre de 2019, del diputat delegat de l'Àrea d'Infraestructures de la Diputació de València, es va resoldre l'aprovació definitiva de la relació dels béns i drets afectats per l'expropiació forçosa per a l'execució del projecte d'obres esmentat.  
Cinqué. La sol·licitud d'ocupació urgent dels béns i drets afectats per l'expropiació es va formular en el Decret núm. 6057, de 22 de maig de 2019, del diputat delegat de l'Àrea de Carreteres i Infraestructures de la Diputació de València, fonamentada en els motius de seguretat viària que es reprodueixen a continuació:  
«Actualment la carretera que ens ocupa, des de Petrés fins a l'inici del tram condicionat recentment pel Ministeri de Foment, presenta una secció transversal insuficient, mancada de vorals o amb vorals molt estrets, i resulta una infraestructura amb una deficient funcionalitat. Hi ha una quantitat considerable d'accessos directes de finques particulars a la carretera amb condicions de visibilitat i trànsit diverses.  
  
Concretament en la connexió de la CV-324 amb el Camí Vell de Teruel se situa en el pk 3+200 i la seua tipologia és la una intersecció en T sense canalitzar, amb radis de gir reduïts i visibilitat limitada. Una part important d'aquest trànsit accedeix il·legalment i en condicions precàries mitjançant un moviment d'encreuament a una obra de drenatge sota l'autopista A-7 per a accedir a la part oest de Sagunt, i resulta un punt conflictiu. Per tots aquests motius, es considera necessari realitzar millores en la carretera CV-324, objecte del projecte d'obres que ens ocupa, amb la finalitat de resoldre la problemàtica de funcionalitat, accessibilitat i seguretat viària de l'eix viari descrit».  
Sisé. En l'expedient administratiu consta, a més, la retenció de crèdit d'acord amb el que estableix l'article 52 de la Llei d'expropiació forçosa.  
  
Fonaments de dret  
  
I. La Diputació de València té capacitat jurídica per a acordar l'expropiació dels béns afectats a un fi d'utilitat pública o interés social, de conformitat amb l'article 2.1 de la Llei d'expropiació forçosa, en relació amb l'article 4 de la Llei 7/1985, de 2 d'abril, reguladora de les bases de règim local.  
II. L'article 94 del Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos als efectes de la seua expropiació forçosa».  
  
En aquest mateix sentit, d'acord amb l'article 17 de la Llei d'expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei d'expropiació forçosa i concordants del seu Reglament preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'ocupació urgent, que segons l'article 56 del Reglament d'expropiació forçosa ha d'estar degudament motivada, està justificada en l'antecedent de fet cinqué.  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, de la Generalitat, del Consell.  
VI. L'acord en què es declare l'ocupació urgent dels béns afectats s'haurà de publicar en el Diari Oficial de la Generalitat Valenciana, als efectes de l'article 56.2 del Reglament d'expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions només als efectes d'esmenar els possibles errors que s'hagen patit en fer la relació dels béns afectats per l'ocupació urgent.  
En aquest expedient s'han complit totes les prescripcions legals contingudes en les disposicions abans esmentades i el procediment s'ha tramitat d'acord amb la legislació vigent en la matèria.  
  
Per tot això, d'acord amb l'article 21 i la disposició final segona de la Llei 5/1983, de 30 de desembre, de la Generalitat, del Consell, a proposta del president de la Generalitat, el Consell, prèvia deliberació, en la reunió del 20 de desembre de 2019,  
  
  
ACORDA  
  
Declarar l'ocupació urgent dels béns i drets que a continuació s'indiquen, afectats per l'expedient expropiatori instruït per la Diputació de València, per a l'execució del projecte «Condicionament del traçat i reforç del ferm de la carretera CV-324 de Petrés a A-7. Tram: Petrés-A-7. Fase 1: Glorieta Camí Vell de Teruel. TM Sagunt» (S-432/F1A):  
  
  
Relació de béns afectats  
  
FINCA: 0001  
CULTIU/S: TERRENY DE REGADIU  
(TARONGERS PLANÇONS)  
REFERÈNCIA CADASTRAL:  
91719W352004503395JT  
TERME MUNICIPAL: SAGUNT  
PROPIETARI:  
BALCÓ DE LLEVANT, SL.  
SUPERFÍCIE/S AFECTADA/ES:  
EXPROPIABLE: 2.022,00 m²  
  
FINCA: 0002  
CULTIU/S: CAMÍ  
REFERÈNCIA CADASTRAL:  
59270T549082526460RS  
TERME MUNICIPAL: SAGUNT  
PROPIETARI:  
AJUNTAMENT DE SAGUNT  
SUPERFÍCIE/S AFECTADA/ES:  
EXPROPIABLE: 294,00 m²  
  
FINCA: 0003  
CULTIU/S: CAMÍ  
REFERÈNCIA CADASTRAL:  
55643B701208404473LM  
TERME MUNICIPAL: SAGUNT  
PROPIETARI:  
AJUNTAMENT DE SAGUNT  
SUPERFÍCIE AFECTADA:  
EXPROPIABLE: 297,00 m²  
  
FINCA: 0004  
CULTIU/S: TERRENY DE REGADIU (NESPRERS)  
REFERÈNCIA CADASTRAL:  
88216B683407861642TA  
TERME MUNICIPAL: SAGUNT  
PROPIETARI:  
FERNÁNDEZ CARRASCO JOSEP FRANCESC  
SUPERFÍCIE/S AFECTADA/ES:  
EXPROPIABLE: 102,00 m²  
  
FINCA: 0005  
CULTIU/S: TERRENY DE REGADIU (NESPRERS)  
REFERÈNCIA CADASTRAL:  
13082O181730402974JI  
TERME MUNICIPAL: SAGUNT  
PROPIETARI:  
LAFARGEHOLCIM ESPAÑA, SAU.  
SUPERFÍCIE/S AFECTADA/ES:  
EXPROPIABLE: 854,00 m²  
  
FINCA: 0008  
CULTIU/S: TERRENY DE REGADIU (SENSE CULTIVAR)  
REFERÈNCIA CADASTRAL:  
92330J374887577792GU  
TERME MUNICIPAL: SAGUNT  
PROPIETARI:  
DESCONEGUT  
SUPERFÍCIE/S AFECTADA/ES:  
EXPROPIABLE: 448,00 m²  
  
FINCA: 0010  
CULTIU/S: TERRENY SENSE CULTIVAR  
REFERÈNCIA CADASTRAL:  
85556J724912564932AZ  
TERME MUNICIPAL: SAGUNT  
PROPIETARI:  
AJUNTAMENT DE SAGUNT  
SUPERFÍCIE/S AFECTADA/ES:  
EXPROPIABLE: 364,00 m²  
  
FINCA: 0011  
CULTIU/S: TERRENY DE REGADIU (SENSE CULTIVAR)  
REFERÈNCIA CADASTRAL:  
68066G972501143746OE  
TERME MUNICIPAL: SAGUNT  
PROPIETARI:  
SUB. GRAL. ADMINISTRACIÓ I GESTIÓ FINANCERA  
SUPERFÍCIE/S AFECTADA/ES:  
EXPROPIABLE: 318,00 m²  
  
FINCA: 0012  
CULTIU/S: TERRENY DE REGADIU (SENSE CULTIVAR)  
REFERÈNCIA CADASTRAL:  
73341H016144591592AJ  
TERME MUNICIPAL: SAGUNT  
PROPIETARI:  
SUB. GRAL. ADMINISTRACIÓ I GESTIÓ FINANCERA  
SUPERFÍCIE/S AFECTADA/ES:  
EXPROPIABLE: 48,00 m²  
  
FINCA: 0013  
CULTIU/S: CAMÍ  
REFERÈNCIA CADASTRAL:  
75010W175848307747GL  
TERME MUNICIPAL: SAGUNT  
PROPIETARI:  
AJUNTAMENT DE SAGUNT  
SUPERFÍCIE/S AFECTADA/ES:  
EXPROPIABLE: 80,00 m²  
  
FINCA: 0014  
CULTIU/S: TERRENY DE REGADIU (SENSE CULTIVAR)  
REFERÈNCIA CADASTRAL:  
55148E188363078795GZ  
TERME MUNICIPAL: SAGUNT  
PROPIETARI:  
CABALLER GIL, FRANCISCO  
SUPERFÍCIE/S AFECTADA/ES:  
EXPROPIABLE: 34,00 m²  
  
FINCA: 0015  
CULTIU/S: TERRENY DE REGADIU (SENSE CULTIVAR)  
REFERÈNCIA CADASTRAL:  
32005M377127967585YL  
TERME MUNICIPAL: SAGUNT  
PROPIETARI:  
BALCÓ DE LLEVANT, SL.  
SUPERFÍCIE/S AFECTADA/ES:  
EXPROPIABLE: 283,00 m²  
  
Contra aquest acord, que posa fi a la via administrativa, les persones interessades, per ser titulars de béns i drets en el procediment d'expropiació forçosa, podran interposar els recursos següents:  
1. Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la publicació, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'Administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar-se recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la publicació d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en l'executivitat d'aquest, ni interromp els terminis amb vista a la seua fermesa, per no ser substitutiu del règim de recursos en via administrativa.  
  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 20 de desembre de 2019.  
  
La consellera secretària,  
MÓNICA OLTRA JARQUE